Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objekta, katerega odstranitev je nujno potrebna in v javno korist, na območju Občine Luče**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov (nepremičnine z objekti za odstranitev):

* Strmec 5, občina Luče, številka strokovnega mnenja SM-LUČSTR5S.

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije
…
predsednik

Priloge:

* Dokument - Mnenje DTP (SM-LUČSTR5S)
* Priloge – Potrditev strokovnih mnenj Sveta Vlade RS za obnovo

Prejmejo:

* Ministrstvo za naravne vire in prostor
* Ministrstvo za kmetijstvo, gozdarstvo in prehrano
* Služba Vlade RS za zakonodajo
* Služba Vlade RS za obnovo po poplavah in plazovih
* Svet Vlade RS za obnovo
* Občina Luče

**Obrazložitev:**

Državna tehnična pisarna, ki skladno z 157. členom Zakona o interventnih ukrepih za odpravo posledic poplav in zemeljskih plazov (Uradni list RS, št. 95/23 in Uradni list RS z dne 1. 9. 2023) in Zakonom o spremembah in dopolnitvah Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 117/23 z dne 20. 11. 2023) (v nadaljevanju ZIUOPZP) deluje v sestavu Službe vlade za obnovo po poplavah in plazovih je skladno s 151.b členom podala strokovno mnenje za spodaj navedene objekte, za katere strokovno ocenjujejo, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Strmec 5, občina Luče, številka strokovnega mnenja SM-LUČSTR5S.

Obravnavani objekt na naslovu **Strmec 5** je v neurju 4.8.2023 prizadel vodni tok z naplavinami hudournika Lakovnikov potok, ki se nahaja v neposredni bližini stanovanjskega objekta. V Geološkem mnenju je navedeno, da se je na brežinah hudournika sprožilo več manjših plazov in usadov. Preperel material, groblje in plavje je zasulo objekt Strmec 5. Objekt stoji na nevarnem območju, saj lahko ob močnem deževju pride do obsežnejše ponovne aktivacije drobirskega plazu, novih odlomnih robov in posledično do nove splazitve, kar lahko ogrozi življenja ali zdravje ljudi. Ponovna gradnja objekta ali popravilo obstoječega objekta na tem območju iz geološko geomehanskega in hidrološkega vidika zato nista sprejemljivi. Glede stanja nosilne konstrukcije objekta ugotavljamo, da je zaradi obremenitev z drobirskim tokom, ki mu je bil izpostavljen, statično močno poškodovan in bi bil potreben temeljite statične rekonstrukcije. To bi posledično zahtevalo zagotovitev normativom nosilnosti in standardom, ki veljajo danes v gradbeništvu. Iz izkušenj ugotavljamo, da bi bila takšna sanacija glede na splošno stanje objekta ekonomsko nesprejemljiva.